
Quantitative Surface Tension Measurement of Water Droplets on Hydrophobic Polyurethane Surfaces Coupled with Electrochemical Analysis for Water Contaminant Detection

บทคัดย่อ
	โครงงานเรื่องการตรวจวัดแรงตึงผิวเชิงปริมาณของหยดน้ำบนพื้นผิวโพลียูรีเทนไฮโดรโฟบิกร่วมกับการวิเคราะห์ทางไฟฟ้าเคมีเพื่อการตรวจหาสารปนเปื้อนในน้ำ มีวัตถุประสงค์เพื่อพัฒนาวิธีการประเมินคุณภาพน้ำโดยอาศัยการวิเคราะห์แรงตึงผิวของหยดน้ำบนพื้นผิวโพลียูรีเทนไฮโดรโฟบิกร่วมกับการวิเคราะห์ทางไฟฟ้าเคมี เพื่อเพิ่มประสิทธิภาพในการตรวจหาสารปนเปื้อนในน้ำเนื่องจากสารปนเปื้อนส่งผลต่อสมบัติทางกายภาพและสมบัติทางไฟฟ้าเคมีแตกต่างกัน การผสานข้อมูลจากทั้งสองเทคนิคจึงช่วยเพิ่มความสามารถในการตรวจวิเคราะห์เชิงปริมาณ การศึกษาดำเนินการโดยเตรียมพื้นผิวโพลียูรีเทนไฮโดรโฟบิกสำหรับรองรับหยดน้ำตัวอย่าง วัดมุมสัมผัส เพื่อนำไปวิเคราะห์แรงตึงผิวและตรวจวัดสมบัติทางไฟฟ้าเคมีด้วยเครื่อง Differential Pulse Voltammetry จากผลการทดลองพบว่าพื้นผิวแก้วให้การแผ่กระจายของหยดน้ำสม่ำเสมอเหมาะสำหรับใช้เป็นพื้นผิวอ้างอิง ขณะที่พื้นผิวโพลียูรีเทนมีความไวต่อการเปลี่ยนแปลงของสารละลายมากกว่าโดยเฉพาะสารละลาย Pb(II) และ Zn(II) ซึ่งแสดงการเปลี่ยนแปลงของมุมสัมผัสและแรงตึงผิวอย่างชัดเจน การวิเคราะห์ทางไฟฟ้าเคมีสามารถตรวจวัด Zn(II), Pb(II) และ Cu(II) ได้ โดยค่ากระแสไฟฟ้ามีความสัมพันธ์เชิงเส้นกับความเข้มข้นในช่วง 1–9 ppm และเมื่อนำผลจากทั้งสองเทคนิคมาวิเคราะห์ร่วมกัน พบว่าสามารถเพิ่มความไว ความจำเพาะ และความน่าเชื่อถือในการตรวจวัดได้ดีกว่าการใช้เพียงวิธีเดียว ผลการศึกษาชี้ให้เห็นว่าการบูรณาการการวิเคราะห์แรงตึงผิวบนพื้นผิวโพลียูรีเทนร่วมกับเทคนิคเคมีไฟฟ้า มีศักยภาพในการพัฒนาเป็นระบบตรวจวัดสารปนเปื้อนในน้ำแบบพกพา ต้นทุนต่ำ ใช้ตัวอย่างปริมาณน้อย ตรวจวัดได้รวดเร็วและแม่นยำเหมาะสำหรับการเฝ้าระวังคุณภาพน้ำและงานด้านสิ่งแวดล้อมในอนาคต
คำสำคัญ: คุณภาพน้ำ, แรงตึงผิว, พื้นผิวโพลียูรีเทนไฮโดรโฟบิก, Differential Pulse Voltammetry , สารปนเปื้อนในน้ำ 

บทนำ

น้ำเป็นทรัพยากรธรรมชาติที่มีความสำคัญ อย่างยิ่งต่อการดำรงชีวิตของมนุษย์ สิ่งมีชีวิต และ ระบบนิเวศ โดยรวมการรักษาคุณภาพน้ำให้บริสุทธิ์และปลอดภัยจึงเป็นเรื่องจำเป็น เพราะน้ำที่ปนเปื้อน สารเคมีหรือสิ่งมีชีวิตก่อให้เกิดปัญหาสุขภาพและผลกระทบต่อสิ่งแวดล้อมอย่างรุนแรง การเฝ้าระวังคุณภาพน้ำอย่างต่อเนื่องจึงเป็นสิ่งที่ต้องให้ความสำคัญมากในยุคปัจจุบันหนึ่งในวิธีที่สำคัญที่สะท้อนสภาพคุณภาพน้ำได้คือการวัดแรงตึงผิวของน้ำ เนื่องจากแรงตึงผิวจะเปลี่ยนแปลงเมื่อมีสารปนเปื้อน เช่น สารลดแรงตึงผิวหรือสารอินทรีย์ การวัดแรงตึงผิวจึงสามารถนำมาใช้ในการตรวจสอบและประเมินคุณภาพน้ำได้อย่างมีประสิทธิภาพ อย่างไรก็ตามวิธีการวัดแรงตึงผิวแบบดั้งเดิมมักมีข้อจำกัดในเรื่องของความชับซ้อนและความแม่นยำ จึงจำเป็นต้องพัฒนาวิธีการใหม่ที่สามารถตรวจวัดได้ง่ายขึ้นและรวดเร็ว เทคโนโลยีชีวภาพและไฟฟ้าเคมีเป็นเครื่องมือที่มีศักยภาพในการช่วยเพิ่มประสิทธิภาพในการวัดและวิเคราะห์สารปนเปื้อนในน้ำ การนำเทคโนโลยีเหล่านี้มาผสมผสานกับการวัดแรงตึงผิวโดยใช้หยดน้ำจึงเป็นแนวทางที่น่าสนใจ เพื่อสร้างระบบที่สามารถวัดผลได้แบบเรียสไทม์ มีความไวและความแม่นยำสูง รวมถึงสามารถนำไปใช้ในภาคสนามได้จริง ดังนั้นการพัฒนาวิธีการตรวจวัดแรงตึงผิวเชิงปริมาณด้วยหยดน้ำควบคู่กับโมดลเลียนแบบชีวภาพและเซนเซอร์ไฟฟ้าเคมี จึงเป็นสิ่งที่มีความสำคัญและตอบโจทย์ด้านการตรวจสอบคุณภาพน้ำในยุคสมัยใหม่ทั้งยังช่วยส่งเสริมการวิจัยและพัฒนาเทคโนโลยีที่เกี่ยวข้องต่อไปในอนาคต เพื่อปกป้องและอนุรักษ์แหล่งน้ำให้ยั่งยืนและปลอดภัยสำหรับทุกคน

วิธีการดำเนินงาน
	1. การเตรียมสารละลายโลหะหนัก
1) เตรียมสารละลาย Pb(NO3)2 10 เมกะเมตร และ 100 มิลลิลิตร 
2) ชั่ง 0.331 กรัม ของ Pb(NO3)2 
3) ละลายในน้ำ DI (Deionized Water) เล็กน้อยใน
บีกเกอร์ จากนั้นย้ายลงใน volumetric flask ขนาด 100 มิลลิลิตร 
4) เติมน้ำ DI จนถึงขีดบอกปริมาตร และเขย่าให้เข้ากัน
5) ติดฉลากให้ชัดเจนและเก็บในที่มืด 
6) เตรียมสารละลาย CuSO4-5H2O 10 เมกะเมตร และ 100 มิลลิลิลิตร 
7) ชั่ง 0.250 กรัม ของ CuSO4-5H2O 
8) ละลายในน้ำ DI (Deionized Water) เล็กน้อยใน
บีกเกอร์ จากนั้นย้ายลงใน volumetric flask ขนาด 100 มิลลิลิตร 
9) เติมน้ำ DI จนถึงขีดบอกปริมาตร และเขย่าให้เข้ากัน
10) ติดฉลากให้ชัดเจนและเก็บในที่มืด 
11) เตรียมสารละลาย ZnSO4 1 เมกะเมตร 
12) คำนวณมวลสารที่ต้องการจากสูตร 
mass=mol x MW 
13) ละลายในน้ำ DI (Deionized Water) เล็กน้อย
บีกเกอร์ จากนั้นย้ายลงใน volumetric flask ขนาด 100 มิลลิลิตร 
14) เติมน้ำ DI จนถึงขีดบอกปริมาตร และเขย่าให้เข้ากัน 15) ติดฉลากให้ชัดเจนและเก็บในที่มืด
2. การเตรียมสารละลายอินทรีย์ 
1) เตรียมสารละลาย Methylene Blue 1 เมกะเมตร และ 1 ลิตร 
2) ชั่ง 0.320 กรัม ละลายในน้ำ DI และเติมจนครบ 1 ลิตร 
3) เขย่าให้เข้ากัน 
4) ติดฉลากให้ชัดเจนและเก็บในที่มืด 
3. การวัดแรงตึงผิวด้วยหยดและการวัดพื้นผิว ชีวเลียนบนแผ่นแก้วและแผ่น Polyurethane (PU) 
1) การตั้งค่าและเตรียมอุปกรณ์ 
2) ติดตั้งกล้องให้มองเห็นหยดน้ำจากด้านข้าง โดยให้แนวเลนส์ขนานกับแกนของหยดปรับโฟกัสให้ขอบของหยดคมชัด 
3) สร้างหยดน้ำบนพื้นผิวแก้วกับ Polyurethane (Pu) 
4) รอจนหยุดนิ่งจากนั้นถ่ายภาพด้านข้างของหยดน้ำ อย่างน้อย 3 ภาพต่อตัวอย่างเพื่อวิเคราะห์แบบ dynamic 5) วิเคราะห์ผลด้วย tracker 
6) วิเคราะห์แบบ Dynamic และหา contact angle และรัศมีของหยดน้ำเพื่อหาแกมมาของสาร
4. การวัดทางเคมีไฟฟ้า 
1) เตรียมขั้วไฟฟ้าทำงาน (Working Electrode Preparation) เตรียมขั้วไฟฟ้ากลาสซีคาร์บอน (Glassy Carbon Electrode; GCE) โดยการขัดผิวหน้าขั้วไฟฟ้าด้วยผงอะลูมินา (Alumina) จากนั้นล้างทำความสะอาดด้วยน้ำปราศจากไอออน (DI water) เพื่อกำจัดสิ่งปนเปื้อนก่อนนำไปใช้งาน 
2) จัดเตรียมเซลล์ไฟฟ้าเคมี (Electrochemical Cell Setup) การตรวจวัดดำเนินการในเซลล์ไฟฟ้าเคมีระบบ 3 ขั้วไฟฟ้า (Three-electrode system) ประกอบด้วย Working Electrode, Reference Electrode และ Counter Electrode จากบัฟเฟอร์อะชิเตต ปริมาตร 100 ml ลงในเซลล์โดยมีบิสมัท (B(II)) ความเข้มขั้น 50 mg/L และสารละลายมาตรฐานของโลหะเป้าหมาย (Zn(I), Pb(I), Cu(II)) ที่ระดับความเข้มข้นต่างๆ 
3) สภาวะการวิเคราะห์โดยใช้โหมด Differential Pulse Voltammetry (DPV) กำหนดสภาวะการ ทดลองดังนี้: 3.1) Deposition time: ใช้เวลา 120 วินาที 
3.2) กำหนดศักย์ไฟฟ้า: -1.4 V สำหรับการวิเคราะห์ Zn(II) และ -1.2 V สำหรับการวิเคราะห์Pb(II) และ Cu(II) 3.3) Equilibration Step:กำหนดระยะเวลาพัก 5 นาที 3.4) ศักย์ไฟฟ้า (Potential Scan): กำหนดศักย์ไฟฟ้า สิ้นสุด (End potential) ที่ 0.25 V 3.5) ช่วงกระแส(Current Range):กำหนดไว้ที่ 100 μA

ผลการทดลอง 
	จากการศึกษาและทดลองวัดแรงตึงผิวและมุมสัมผัส ของหยดน้ำบนแผ่น PU และแผ่นแก้วโดยใช้เทคนิคการ ถ่ายภาพและไปรแกรมวิเคราะห์ภาพ และจากการ ทดลองใช้เทคนิคไฟฟ้าเคมี Differential Pulse Voltammetry(DPV)ในการตรวจจับสารปนเปื้อนในน้ำ
1.ข้อมูลกลุ่มตัวอย่าง ได้แก่ ผลการวัดแรงตึงผิวด้วย หยดน้ำบนแผ่น PU และแผ่นแก้ว 

ตารางที่ 1 ตารางแสดงผลการทดสอบเพื่อหาแรงตึงผิว โดยมีค่าอัตราการเปลี่ยนแปลงของมุมสัมผัส ค่าอัตราการเพิ่มของพื้นที่ ค่าแกมมา ของหยดน้ำบนแผ่นแก้ว
การทดสอบการวัดแรงตึงผิวของน้ำบนแผ่นแก้ว 
จากการศึกษาเปรียบเทียบในตารางที่ 1 พบว่าความสามารถในการแผ่กระจายตัวของสารละลายบนแผ่นแก้วมีความแตกต่างกันอย่างมีนัยสำคัญ โดย ZnSO4 มีอัตราการเปลี่ยนแปลงมุมสัมผัสสูงที่สุด (89.08rad/s) ในขณะที่สารละลาย Pb(NO3)2 แสดงค่าแรงตึงผิวเชิงสถิต (Static Surface Tension) สูงสุด ที่ 6.27 x 10-3 N/m และสามารถคำนวณหาค่าแกมมาโดยใช้สมการ Young-Laplace ที่มีการปรับเพื่อให้สามารถคำนวณได้ผ่านการวิเคราะห์รูปทรงของผิวโค้ง หรือโดยการแก้สมการเชิงตัวเลข ดังนี้

โดยที่ 
γ คือ ความตึงผิวของเหลว มีหน่วยเป็น N/m 
∆ คือ ผลต่างของความหนาแน่นระหว่างของเหลว และอากาศ มีหน่วยเป็น kg/m3 
g คือ ความเร่งเนื่องจากแรงโน้มถ่วง มีหน่วยเป็น 9.81 m/s2 
D คือ เส้นผ่านศูนย์กลางที่กว้างที่สุดของหยดของเหลว มีหน่วยเป็น m 
H คือ ฟังก์ชันของอัตราส่วน DS/DE

ตารางที่ 2 ตารางแสดงผลการทดสอบเพื่อหาแรงตึงผิว โดยมีค่าอัตราการเปลี่ยนแปลงของมุมสัมผัส ค่าอัตราการเพิ่มของพื้นที่ ค่าแกมมาของหยดน้ำบน Pu
การทดสอบการวัดแรงตึงผิวของน้ำบน Pu 
จากตารางที่ 2 สามารถสรุปได้ว่า พื้นผิวPolyurethane (PU) ส่งเสริมให้เกิดการเปลี่ยนแปลงทางจลนศาสตร์ ของหยดสารละลายอนินทรีย์ได้รวดเร็วมาก โดยมี Pb(NO3)2 เป็นสารที่แสดงค่าแรงตึงผิวสูงสุดและ ZnSO4 เป็นสารที่มีความไวต่อการเปลี่ยนรูปทรง สูงสุดบนพื้นผิวชนิดนี้
2.การวัดเคมีทางไฟฟ้า

รูปที่ 1 กราฟความสัมพันธ์ระหว่าง current และ Potential Stripping voltammograms ของ Zn(II), Pb(II) และ Cu(II) (5 mg/L) ที่ขั้วไฟฟ้ากลาสซีคาร์บอนเคลือบบิสมัท(B(B(I) 50 mg/L) ในสารละลายบัฟเฟอร์
อะซิเตต 0.1 M (pH 4.5) โดยใช้เป็น supporting electrolyte ที่ช่วงกระแส 100 μA (a) และ 10 μA (b)

รูปที่ 2 กราฟความสัมพันธ์ระหว่าง current และPotential Stripping voltammograms ที่ขั้วไฟฟ้า
กลาสซีคาร์บอน ในสารละลายบัฟเฟอร์อะซิเตต 0.1 M (pH 4.5) ที่ช่วงกระแส 100 μA โดย (a) บัฟเฟอร์อะซิเตตเพียงอย่างเดียว (b) Zn(II) 5 mg/L (c) Pb(II) 5 mg/L (d) Cu(II) 5 mg/L (e) Bi(III) 50 mg/L และ (f) Zn(II), Pb(II) และ Cu(II) (5 mg/L) ร่วมกับ Bi(III) 50 mg/L
[image: ]
รูปที่ 3 กราฟความสัมพันธ์ระหว่าง current/Potential และ current/Concentration (a) Stripping voltammograms ของ Zn(II) ที่ความ เข้มข้นต่างๆ ในสารละลายบัฟเฟอร์อะซิเตต 0.1 M (pH4.5)ที่ขั้วไฟฟ้ากลาสซีคาร์บอนเคลือบบิสมัท(Bi(III) 50 mg/L) (b) ความสัมพันธ์ระหว่างกระแสพีคกับความเข้มข้นของ Zn(II) และ (c) กราฟมาตรฐานสำหรับการตรวจวัด Zn(II) 
[image: ]
รูปที่ 4 กราฟความสัมพันธ์ระหว่าง current/Potential และ current/Concentration (a) Stripping voltammograms ของ Zn(II) ที่ความ เข้มข้นต่างๆ ในสารละลายบัฟเฟอร์อะซิเตต 0.1 M (pH4.5) ที่ขั้วไฟฟ้ากลาสซีคาร์บอนเคลือบบิสมัท(Bi(I II) 50 mg/L) (b) ความสัมพันธ์ระหว่างกระแสพีคกับความเข้มข้นของ Zn(II) และ (c) กราฟมาตรฐานสำหรับการตรวจวัด Zn(II) [image: ]รูปที่ 5 กราฟความสัมพันธ์ระหว่าง current/Potential และ current/Concentration (a) Stripping voltammograms ของ Cu(II) ที่ความเข้มข้นต่างๆ ในสารละลายบัฟเฟอร์อะซิเตต 0.1 M (pH4.5)ที่ขั้วไฟฟ้ากลาสซีคาร์บอนเคลือบบิสมัท(Bi(III) 50 mg/L) (b) ความสัมพันธ์ระหว่างกระแสพีคกับความเข้มข้นของ Cu(II) และ (c) กราฟมาตรฐานสำหรับการตรวจวัด Cu(II) 
การทดสอบการวัดทางเคมีไฟฟ้า 
การจำแนกชนิดของโลหะจากกราฟโวลแทมโมแกรม (Stripping Voltammograms) พบว่าขั้วไฟฟ้ากลาสซี คาร์บอนที่เคลือบด้วยบิสมัท สามารถแยกแยะพีคของ โลหะหนักสามชนิดออกจากกันได้อย่างชัดเจน ตามค่าศักย์ไฟฟ้าเฉพาะตัว: 
สังกะสี (Zn): ปรากฏพีคที่ศักย์ไฟฟ้าประมาณ -1.2 V ตะกั่ว (Pb): ปรากฏพีคที่ศักย์ไฟฟ้าประมาณ -0.5 V ทองแดง (Cu): ปรากฏพีคที่ศักย์ไฟฟ้าประมาณ +0.1 V บิสมัท (Bi): พีคของสารที ่ใช้เคลือบปรากฎเด่นชัดที่ ศักย์ไฟฟ้าประมาณ 0.0 V ผลของความเข้มข้นต่อ สัญญาณกระแสไฟฟ้า (Effect of Concentration) จากการทดลองเพิ่มความเข้มข้นของโลหะแต่ละชนิด (Zก, Pb, Cu) ตั้งแต่ 1 ppm ถึง 9 ppm พบว่าความสูงของพีคกระแสไฟฟ้า (Peak Current) มีความสัมพันธ์โดยตรงกับความเข้มข้นของสารละลาย คือ เมื่อความเข้มของโลหะเพิ่มขึ้นสัญญาณกระแสไฟฟ้า(Current)จะเพิ่มสูงขึ้นตามลำดับในทิศทางเดียวกัน


สรุปผล
	โครงงานเรื่องการตรวจวัดแรงตึงผิวเชิงปริมาณด้วยหยดน้ำร่วมกับโมดูลเลียนแบบชีวภาพและไฟฟ้าเคมี 
เพื่อการวิเคราะห์สารปนเปื้อนในน้ำอย่างมีประสิทธิภาพมากขึ้น โดยได้ออกแบบและสร้างระบบทดลองสองโมดูล ได้แก่ โมดูลแรงตึงผิวของหยดน้ำและโมดูลวัดสัญญาณเคมีไฟฟ้า แล้วนำผลที่ได้จากทั้งสองระบบมาวิเคราะห์ร่วมกันอย่างเป็นระบบเพื่อประเมินศักยภาพของแผ่น PU และแผ่นแก้วในการใช้เป็นพื้นผิวตรวจจับสารปนเปื้อนในน้ำในอนาคต 
1.การเปรียบเทียบประสิทธิภาพระหว่างแผ่น Polyurethane (PU) และแผ่นแก้ว 
จากการศึกษาพบว่าแผ่น PU มีประสิทธิภาพในการเป็น  พื้นผิวตรวจวัด (Sensing Surface) สูงกว่าแผ่นแก้วอย่างมีนัยสำคัญ โดยแผ่น PU สามารถขยายสัญญาณการตอบสนองของหยดน้ำสารละลายได้ดีกว่า ทั้งในด้านอัตราการเปลี่ยนแปลงมุมสัมผัสที่สูงกว่าแผ่นแก้วประมาณ 3.4 เท่าในน้ำบริสุทธิ์ และค่าแรงตึงผิวที่คำนวณได้บนแผ่น PU มีค่าสูงกว่าบนแผ่นแก้วถึง 2.5 เท่าในสารละลายชนิดเดียวกัน
2.ความสัมพันธ์ระหว่างแรงตึงผิวและลักษณะของ สารปนเปื้อน 
พฤติกรรมเชิงจลนศาสตร์ของหยดน้ำบนพื้นผิว PU มี ความสัมพันธ์โดยตรงกับชนิดของไอออนโลหะหนัก โดย สารละลาย Pb(NO3)2 แสดงค่าแรงตึงผิวสูงที่สุด (1.67 x 10-3 N/m) และมีอัตราการแผ่กระจายตัวของพื้นที่ 
หยดน้ำรวดเร็วที่สุด (0.073cm2/s) ขณะที่สารละลาย ZnSO4 มีความไวต่อการเปลี่ยนรูปทรงของหยดน้ำสูงที่สุด (158.05 rad/s) ซึ่งลักษณะเฉพาะเหล่านี้สามารถใช้เป็นตัวบ่งชี้ (Indicator) เบื้องต้นในการจำแนกชนิดของสารปนเปื้อนได้
3.การพัฒนาเทคนิคบูรณาการร่วมกับระบบไฟฟ้าเคมี การบูรณาการโมดูลการวัดแรงตึงผิวบนแผ่น PU ร่วมกับเทคนิค Stripping Voltammetry ช่วยเพิ่มความแม่นยำในการตรวจวัดโดยระบบไฟฟ้าเคมีสามารถแยกแยะและวัดปริมาณโลหะหนัก Zn(II), Pb(II) และ Cu(II) ได้อย่างแม่นยำในช่วงความเข้มข้น 1-9 ppm ซึ่งผลการทดลอง
ทั้งสองระบบมีความสอดคล้องกันอย่างมีนัยสำคัญ โดยเฉพาะในกรณีของตะกั่ว (Pb) ที่ให้สัญญาณเด่นชัดที่สุดทั้งในเชิงกายภาพและเชิงเคมีไฟฟ้า

